Geplaas deur	Sophia Kapp Donderdag, 27 Februarie 2020
Nog 'n eienaardige geval, is die hoofletters by persoonlike voornaamwoorde waarmee daar in die Bybel na die Godheid verwys word, wat eintlik heeltemal in stryd is met die reëls. Maar meer daaroor later.
Soortnaamwoorde wat as eienaamwoorde optree
Die saak word spesifiek in die AWS genoem, want 'n mens wil-wil dink dis eienaamwoorde en dit met 'n hoofletter skryf. Veral die naam van die Suid-Afrikaanse geldeenheid lyk na 'n eienaamwoord omdat dit van Witwatersrand kom. Maar dit is altyd met 'n kleinletter, buiten natuurlik aan die begin van die sin: tien rand, 70 dollar, duisende euro.
Die kwessie waaroor die AWS nie meer uitsluitsel gee nie, is hooflettergebruik by persoonlike voornaamwoorde wat na die Godheid verwys. Die rede daarvoor is eenvoudig: Die hooflettergebruik in die Bybel is 'n konvensie, nie 'n taalreël nie. Daar is naamlik nie 'n taalreël wat bepaal dat voornaamwoorde 'n hoofletter kry nie, en daar was nooit so 'n reël nie. Die konvensie om die hoofletter so vir voornaamwoorde aan te wend, kom net in die Bybel voor, en dit is in die 1933-vertaling ingebring omdat dié vertaling eintlik maar 'n oorklanking van die Statebybel was. Die hoofletters is in die Nederlands so in die Statebybel gebruik en toe nooit weer nie. Net in Afrikaans bly dié eienaardigheid voortleef, omdat mense die hoofletter beskou as 'n vorm van eerbiedsbetoon. Dit is nie taalkundig juis nie. Hoofletters betoon nie eerbied nie, dit merk 'n bepaalde taalkundige omgewing of bousel, en om na God as "hy" te verwys is nie minder eerbiedig om na hom te verwys as "Hy" nie. Daaroor het ek reeds in 'n ander blog geskryf. Dit gesê, staan dit natuurlik elke gebruiker vry om te besluit om eerder by die taalreëls (die kleinlettervorm) of die konvensie (die hooflettervorm) te hou.
Lees 1295 tye	Laaste modifikasie op Vrydag, 15 Mei 2020 12:54
Meer in hierdie kategorie: « Moedertaaldag 2020	Afskeidsode aan die aanvoegende wyse »
Kommentaarskakel	 Sondag, 01 Maart 2020 15:26	geplaas deur	Adriaan Roux
Baie dankie vir jou baie interessante aflewering van Viva se blog. Die kleinlettervoornaamwoorde wat na die Godheid verwys, in die nuwere Afrikaanse vertalings van die Bybe,l het hier in Windhoek nogal konsternasie veroorsaak. Hier is daar heelwat mense wat reken dat dit 'n aanduiding van oneerbiedigheid is. Mense het al selfs so kwaad geword dat hulle oorgegaan het na ander kerke.
'n Dominee het later mense gerus gestel en gesê dit maak nie saak die voornaamwoorde klein of groot geskryf word nie.